A britek nem kérnek az olcsó hitelből | Eco.hu
Forrás: Pénzkérdés blog	08. 16.
A britek nem kérnek az olcsó hitelből	Sorozatos kritikák érik a brit sajtóban a Bank of England által meghirdetett Funding for Lending Scheme (FLS) programot, mely az itthoni Növekedési Hitelprogram mintájául szolgált. A támogatás nem hogy nem hozott gazdasági növekedést, az indulás óta még a vállalkozói hitelek állománya is csökkent, ráadásul nem várt mellékhatásokkal is szembe kell néznie a kormánynak. Lehet, hogy érdemes lett volna várni az első visszajelzésekig a program lemásolása előtt?
A Bank of England, vagyis az Egyesült Királyság központi bankja tavaly júliusban indította el a Funding for Lendnig Scheme (FLS) nevű programot, amelynek célja, hogy a jegybank a bankokon keresztül olcsó hiteleket jutasson a kis- és középvállalkozások, valamint a lakosság számára, ezzel segítve elő az évek óta rosszul teljesítő gazdaság növekedését. A célkitűzések ismerősen csengenek, az FLS mintájára hívta életre a Magyar Nemzeti Bank a Növekedési Hitelprogramot, amelyre még bő egy hónapig lehet jelentkezni.